钦定古今图书集成/明伦汇编/氏族典/第068卷 > 朱震
## 钦定古今图书集成/明伦汇编/氏族典/第068卷 > 朱震

按《宋史朱震传》：“震字子发，荆门军人。登政和进士第，
仕州县，以廉称。胡安国一见大器之，荐于高宗，召为
司勋员外郎，震称疾不至。会江南制置使赵鼎入为
参知政事，上谘以当世人才，鼎曰：‘臣所知朱震，学术
深博，廉正守道，士之冠冕。使位讲读，必有益于陛下’。
上乃召之，既至，上问以《易》《春秋》之旨，震具以所学对。”
上说，擢为祠部员外郎，兼川、陕、荆、襄都督府详议官，
迁秘书少监兼侍经筵，转起居郎、建国公出就傅，以
震为赞读，仍赐五品服。迁中书舍人兼翊善。时郭千
里除将作监丞，震言“千里侵夺民田，曾经按治，愿寝
新命。”从之。转给事中兼直学士院，迁翰林学士。景德
七年，震谢病丐祠，旋知礼部贡举，会疾卒。